CELEX: 52017PC0410
Language: fi
Date: 2017-08-03
Title: Ehdotus NEUVOSTON TÄYTÄNTÖÖNPANOPÄÄTÖS Liettuan tasavallalle annettavasta luvasta soveltaa yhteisestä arvonlisäverojärjestelmästä annetun neuvoston direktiivin 2006/112/EY 287 artiklasta poikkeavaa toimenpidettä annetun neuvoston täytäntöönpanopäätöksen 2011/335/EU muuttamisesta

EUROOPAN KOMISSIO
            Bryssel 3.8.2017
            COM(2017) 410 final
            2017/0183(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            Liettuan tasavallalle annettavasta luvasta soveltaa yhteisestä arvonlisäverojärjestelmästä annetun neuvoston direktiivin 2006/112/EY 287 artiklasta poikkeavaa toimenpidettä annetun neuvoston täytäntöönpanopäätöksen 2011/335/EU muuttamisesta
            
               
         
         
            
               PERUSTELUT
            
            
               Yhteisestä arvonlisäverojärjestelmästä 28. marraskuuta 2006 annetun direktiivin 2006/112/EY
                  1
               , jäljempänä ’alv-direktiivi’, 395 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan soveltaa kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten taikka veron kiertämisen estämiseksi.
            
            
               Liettua on pyytänyt kirjeessään, jonka komissio on kirjannut vastaanotetuksi 26. huhtikuuta 2017, lupaa vapauttaa edelleen arvonlisäverosta sellaiset verovelvolliset, joiden vuosittainen liikevaihto on enintään 45 000 euroa. Komissio antoi alv-direktiivin 395 artiklan 2 kohdan mukaisesti Liettuan hakemuksen tiedoksi muille jäsenvaltioille 8. ja 10. toukokuuta 2017 päivätyillä kirjeillä. Komissio on ilmoittanut 11. toukokuuta 2017 päivätyllä kirjeellä Liettualle, että sillä on kaikki hakemuksen arviointia varten tarvitsemansa tiedot.
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Alv-direktiivin XII osaston 1 luvussa annetaan jäsenvaltioille mahdollisuus soveltaa pieniin yrityksiin erityisjärjestelmiä, kuten mahdollisuutta myöntää verovapautus verovelvollisille, joiden vuosittainen liikevaihto jää tietyn raja-arvon alle. Tällainen verovapautus merkitsee sitä, ettei verovelvollisen tarvitse veloittaa arvonlisäveroa luovutuksistaan ja suorituksistaan, minkä vuoksi verovelvollinen ei voi vähentää arvonlisäveroa tuotantopanoksistaan.
            
            
               Alv-direktiivin 287 artiklan 11 kohdan mukaan Liettua voi vapauttaa arvonlisäverosta verovelvolliset, joiden kansallisena valuuttana ilmaistu vuosittainen liikevaihto on Liettuan liittymispäivänä voimassa olleen muuntokurssin mukaan laskettuna enintään 29 000 euron suuruinen. Neuvoston täytäntöönpanopäätöksellä 2011/335/EU
                  2
                Liettualle annettiin lupa soveltaa korkeampaa raja-arvoa, ja näin ollen se pystyi myöntämään vapautuksen arvonlisäverosta sellaisille verovelvollisille, joiden vuosittainen liikevaihto on enintään 45 000 euroa. Tätä toimenpidettä jatkettiin neuvoston täytäntöönpanopäätöksellä 2014/795/EU
                  3
               , jonka voimassaolo päättyy 31. joulukuuta 2017.  Liettua on pyytänyt toimenpiteen jatkamista uudelleen rajoitetuksi ajaksi. 
            
            
               Korkeamman raja-arvon soveltaminen vähentää huomattavasti pienten yritysten hallinnollista rasitetta ja verosäännösten noudattamisesta aiheutuvia kustannuksia. Liettuan mukaan 45 000 euron enimmäismäärällä ei ole ollut merkittävää vaikutusta arvonlisäverotuloihin. Lisäksi tiedoista käy ilmi, että päätös arvonlisäverovelvolliseksi rekisteröitymisestä ja arvonlisäveron maksamisesta perustui suuressa osassa tapauksia (noin 80–90 prosenttia) vapaaehtoisuuteen. 
            
            
               Henkilöillä, joiden liikevaihto ei ylitä raja-arvoa, on kuitenkin mahdollisuus rekisteröityä arvonlisäverovelvollisiksi.
            
            
               Poikkeukselle pyydetään näin ollen jatkoa 31. joulukuuta 2020 saakka. 
            
            
               •Yhdenmukaisuus muiden alaa koskevien politiikkojen säännösten kanssa
            
            
               Vastaavia poikkeuksia on myönnetty muille jäsenvaltioille. Luxemburgille
                  4
                myönnettiin 40 000 euron raja-arvo, Belgialle
                  5
                25 000 euron raja-arvo, Puolalle
                  6
                40 000 euron raja-arvo, Latvialle
                  7
                ja Slovenialle
                  8
                50 000 euron raja-arvo sekä Italialle
                  9
                ja Romanialle
                  10
                65 000 euron raja-arvo. 
            
            
               Poikkeukset alv-direktiivistä olisi aina rajoitettava ajallisesti, jotta niiden vaikutuksia voidaan arvioida. Lisäksi alv-direktiivin 281–294 artiklan säännöksiä, jotka koskevat pienten yritysten erityisjärjestelmää, tarkastellaan parhaillaan uudelleen. Kuten alv-toimintasuunnitelmassa
                  11
                ja komission työohjelmassa 2017
                  12
                ilmoitettiin, komission ehdotus kattavan yksinkertaistamispaketin muodossa on tarkoitus esittää vuoden 2017 loppuun mennessä.
            
            
               Sen vuoksi ehdotetaan, että toimenpiteen soveltamista jatkettaisiin 31. joulukuuta 2020 saakka tai sellaisen direktiivin voimaantuloon asti, jolla muutetaan pienten yritysten erityisjärjestelmää koskevia alv-direktiivin säännöksiä. 
            
            
               •Yhdenmukaisuus unionin muiden politiikkojen kanssa
            
            
               Toimenpide on eurooppalaisia pk-yrityksiä tukevaa ”Pienet ensin” -aloitetta (”Small Business Act”) koskevassa komission tiedonannossa
                  13
                vahvistettujen pieniä yrityksiä koskevien unionin tavoitteiden mukainen. Siinä kehotetaan jäsenvaltioita ottamaan huomioon pk-yritysten erityisominaisuudet lainsäädäntöä valmistellessaan ja näin ollen yksinkertaistamaan sääntely-ympäristöä.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Alv-direktiivin 395 artikla. 
            
         
         
            
               •Toissijaisuusperiaate (jaetun toimivallan osalta) 
            
            
               
                  Kun otetaan huomioon ehdotuksen perustana oleva alv-direktiivin säännös, toissijaisuusperiaatetta ei sovelleta.
               
            
            
               •Suhteellisuusperiaate
            
            
               
                  Päätös koskee jäsenvaltiolle sen omasta pyynnöstä annettavaa lupaa, eikä siihen liity mitään velvollisuutta.
               
            
            
               Koska poikkeuksen soveltamisala on rajallinen, erityistoimenpide on oikeassa suhteessa tavoitteeseen nähden eli siihen nähden, että tarkoituksena on yksinkertaistaminen useampien pienten verovelvollisten ja verohallinnon kannalta.
            
            
               •Toimintatavan valinta
            
            
               Ehdotettu sääntelytapa: neuvoston täytäntöönpanopäätös.
            
            
               Neuvoston direktiivin 2006/112/EY 395 artiklan mukaan yhteisistä alv-säännöistä voidaan poiketa vain, jos neuvosto antaa siihen luvan komission ehdotuksesta tekemällään yksimielisellä päätöksellä. Neuvoston täytäntöönpanopäätös on parhaiten soveltuva toimintatapa, koska se voidaan osoittaa yksittäiselle jäsenvaltiolle.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               Tämä ehdotus perustuu Liettuan jättämään hakemukseen ja koskee ainoastaan kyseistä jäsenvaltiota.
            
            
               •Asiantuntijatiedon keruu ja käyttö
            
            
               Ulkopuolisten asiantuntijoiden käyttö ei ollut tarpeen.
            
            
               •Vaikutustenarviointi
            
            
               
                  Ehdotus neuvoston täytäntöönpanopäätökseksi antaa Liettualle luvan vapauttaa edelleen arvonlisäverosta verovelvolliset, joiden vuosittainen liikevaihto on enintään 45 000 euroa. Henkilöiden, joiden verotettava liikevaihto ei ylitä raja-arvoa, ei tarvitse rekisteröityä arvonlisäverovelvolliseksi, ja siten hallinnollinen rasite pienenee heidän osaltaan toimenpiteen seurauksena, koska niiden ei tarvitse ylläpitää alv-rekistereitä tai toimittaa alv-ilmoitusta. 
               
            
            
               Liettuan mukaan 45 000 euron enimmäismäärällä ei ole ollut merkittävää vaikutusta arvonlisäverotuloihin. 
            
            
               4.TALOUSARVIOVAIKUTUKSET
            
            
               Ehdotuksella ei ole vaikutuksia EU:n talousarvioon, koska Liettua tekee kompensaatiolaskelman neuvoston asetuksen (ETY, Euratom) N:o 1553/89 6 artiklan mukaisesti.
            
            
               5.LISÄTIEDOT
            
            
               Ehdotus sisältää raukeamislausekkeen.
            
         
         
            
               2017/0183 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               Liettuan tasavallalle annettavasta luvasta soveltaa yhteisestä arvonlisäverojärjestelmästä annetun neuvoston direktiivin 2006/112/EY 287 artiklasta poikkeavaa toimenpidettä annetun neuvoston täytäntöönpanopäätöksen 2011/335/EU muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  14
                ja erityisesti sen 395 artiklan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Liettua on kirjeessään, jonka komissio kirjasi vastaanotetuksi 26 päivänä huhtikuuta 2017, pyytänyt lupaa alv-direktiivin 287 artiklan 11 kohdasta poikkeavaan toimenpiteeseen, jotta verovelvollisille, joiden vuosittainen liikevaihto on enintään 45 000 euroa, myönnettyä verovapautusta voitaisiin jatkaa. Kyseisellä toimenpiteellä nämä verovelvolliset saisivat vapautuksen tietyistä tai kaikista alv-direktiivin XI osaston 2–6 luvussa tarkoitetuista arvonlisäveroon (alv) liittyvistä velvoitteista.
            
            
               (2)Komissio antoi Liettuan pyynnön tiedoksi muille jäsenvaltioille 8 ja 10 päivänä toukokuuta 2017 päivätyillä kirjeillä. Komissio on ilmoittanut 11 päivänä toukokuuta 2017 päivätyllä kirjeellä Liettualle, että sillä on kaikki hakemuksen arviointia varten tarvitsemansa tiedot.
            
            
               (3)Jäsenvaltioilla on jo käytettävissään alv-direktiivin XII osastossa tarkoitettu pienten yritysten erityisjärjestelmä. Jatkettava toimenpide poikkeaa alv-direktiivin XII osastosta ainoastaan siten, että verovelvollisen vuosittaisen liikevaihdon raja-arvo on erityisjärjestelmässä korkeampi kuin Liettualle alv-direktiivin 287 artiklan 11 kohdan nojalla sallittu 29 000 euron raja-arvo.
            
            
               (4)Liettualle annettiin neuvoston täytäntöönpanopäätöksellä 2011/335/EU
                  15
                lupa myöntää 31 päivään joulukuuta 2014 poikkeustoimenpiteenä vapautus verovelvollisille, joiden vuosittainen liikevaihto on enintään 45 000 euroa. Toimenpiteen voimassaoloa jatkettiin 31 päivään joulukuuta 2017 neuvoston täytäntöönpanopäätöksellä 2014/795/EU
                  16
               . 
            
            
               (5)Koska kiinteän raja-arvon soveltaminen on vähentänyt pienten yritysten alv-velvoitteita ja näin ollen myös niille aiheutuvia hallinnollisia kustannuksia, Liettualle olisi annettava lupa soveltaa toimenpidettä edelleen rajoitetun ajan, 31 päivään joulukuuta 2020 saakka. Verovelvolliset voivat edelleen päättää kuulua tavanomaisten alv-järjestelyjen piiriin. 
            
            
               (6)Direktiivin 2006/112/EY 281–294 artiklan säännöksiä, jotka koskevat pienten yritysten erityisjärjestelmää, ollaan parhaillaan tarkastelemassa uudelleen, ja direktiivi, jolla muutetaan alv-direktiivin näitä säännöksiä, saattaa näin ollen tulla voimaan ennen edellä mainittua päivämäärää.
            
            
               (7)Liettuan toimittamista tiedoista ilmenee, että poikkeuksen jatkamisella on vain vähäinen vaikutus lopullisessa kulutusvaiheessa kerättävien verotulojen kokonaismäärään.
            
            
               (8)Poikkeuksella ei ole vaikutuksia arvonlisäverosta saataviin Euroopan unionin omiin varoihin, koska Liettua tekee kompensaatiolaskelman neuvoston asetuksen (ETY, Euratom) N:o 1553/89 6 artiklan mukaisesti,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Korvataan täytäntöönpanopäätöksen 2011/335/EU 2 artiklan toisessa kohdassa oleva ilmaisu ”sellaisen direktiivin voimaantulopäivään, jolla muutetaan sitä vuotuisen liikevaihdon raja-arvoa, jonka alittuessa verovelvollisille voidaan myöntää alv-vapautus, tai 31 päivään joulukuuta 2017” ilmaisulla ”31 päivään joulukuuta 2020 tai sellaisen direktiivin voimaantulopäivään, jolla muutetaan direktiivin 2006/112/EY 281–294 artiklan säännöksiä”. 
            
         
         
            
               2 artikla
            
            
               Tätä päätöstä sovelletaan 1 päivästä tammikuuta 2018. 
            
            
               3 artikla
            
            
               Tämä päätös on osoitettu Liettuan tasavallalle. 
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EUVL L 347, 11.12.2006, s. 1.
               
               
                  
                     (2)
                  Neuvoston täytäntöönpanopäätös 2011/335/EU, annettu 30 päivänä toukokuuta 2011, Liettuan tasavallalle annettavasta luvasta soveltaa yhteisestä arvonlisäverojärjestelmästä annetun neuvoston direktiivin 2006/112/EY 287 artiklasta poikkeavaa toimenpidettä (EUVL L 150, 9.6.2011, s. 6).
               
               
                  
                     (3)
                  Neuvoston täytäntöönpanopäätös 2014/795/EU, annettu 7 päivänä marraskuuta 2014, Liettuan tasavallalle annettavasta luvasta soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä annetun täytäntöönpanopäätöksen 2011/335/EU soveltamisen jatkamisesta (EUVL L 330, 15.11.2014, s. 44). 
               
               
                  
                     (4)
                  Neuvoston täytäntöönpanopäätös (EU) 2017/319, annettu 21 päivänä helmikuuta 2017, luvan antamisesta Luxemburgille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/677/EU muuttamisesta (EUVL L 47, 24.2.2017, s. 7–8). 
               
               
                  
                     (5)
                  Neuvoston täytäntöönpanopäätös (EU) 2015/2348, annettu 10 päivänä joulukuuta 2015, Belgian kuningaskunnalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/53/EU muuttamisesta (EUVL L 330, 16.12.2015, s. 51).
               
               
                  
                     (6)
                  Neuvoston täytäntöönpanopäätös (EU) 2016/2090, annettu 21 päivänä marraskuuta 2016, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta (EUVL L 324, 30.11.2016, s. 7).
               
               
                  
                     (7)
                  Neuvoston täytäntöönpanopäätös 2014/796/EU, annettu 7 päivänä marraskuuta 2014, Latvian tasavallalle annettavasta luvasta soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä (EUVL L 330, 15.11.2014, s. 46).
               
               
                  
                     (8)
                  Neuvoston täytäntöönpanopäätös (EU) 2015/2089, annettu 10 päivänä marraskuuta 2015, Slovenian tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2013/54/EU muuttamisesta (EUVL L 302, 19.11.2015, s. 107).
               
               
                  
                     (9)
                  Neuvoston täytäntöönpanopäätös (EU) 2016/1988, annettu 8 päivänä marraskuuta 2016, luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista annetun täytäntöönpanopäätöksen 2013/678/EU muuttamisesta (EUVL L 306, 15.11.2016, s. 11).
               
               
                  
                     (10)
                  Neuvoston täytäntöönpanopäätös 2014/931/EU, annettu 16 päivänä joulukuuta 2014, luvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2012/181/EU soveltamisen jatkamisesta (EUVL L 365, 19.12.2014, s. 145).
               
               
                  
                     (11)
                  Komission tiedonanto Euroopan parlamentille, neuvostolle ja Euroopan talous- ja sosiaalikomitealle arvonlisäveroa koskevasta toimintasuunnitelmasta, Kohti EU:n yhtenäistä arvonlisäveroaluetta – aika tehdä päätöksiä, Bryssel, 7.4.2016, COM(2016)148 final.
               
               
                  
                     (12)
                  Komission työohjelma 2017 – EU, joka suojelee, puolustaa ja tarjoaa mahdollisuuksia, Strasbourg, 25.10.2016, COM(2016)710 final.
               
               
                  
                     (13)
                  KOM(2008) 394, 25.6.2008.
               
               
                  
                     (14)
                  EUVL L 347, 11.12.2006, s. 1.
               
               
                  
                     (15)
                  Neuvoston täytäntöönpanopäätös 2011/335/EU, annettu 30 päivänä toukokuuta 2011, Liettuan tasavallalle annettavasta luvasta soveltaa yhteisestä arvonlisäverojärjestelmästä annetun neuvoston direktiivin 2006/112/EY 287 artiklasta poikkeavaa toimenpidettä (EUVL L 150, 9.6.2011, s. 6).
               
               
                  
                     (16)
                  Neuvoston täytäntöönpanopäätös 2014/795/EU, annettu 7 päivänä marraskuuta 2014, Liettuan tasavallalle annettavasta luvasta soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä annetun täytäntöönpanopäätöksen 2011/335/EU soveltamisen jatkamisesta (EUVL L 330, 15.11.2014, s. 44).